‘প্রকৃতির এই রুদ্ররূপ আগে দেখিনি’, দাবানলের অভিজ্ঞতা শেয়ার করলেন নোরা

ওয়েব ডেস্ক: মার্কিন যুক্তরাষ্ট্রের লস এঞ্জেলেস এবং তার আশপাশে ছড়িয়ে পড়া দাবানল (Los Angeles Wildfire)। প্রকৃতির রুদ্ররোষে ইতিমধ্যেই পুড়ে খাক হাজার খানেক বাড়ি। বিধ্বংসী আগুনের গ্রাসে পুড়ে চাই ম্যান্ডি মুর, প্যারিস হিলটন থেকে অ্যান্টনি হপকিনস্‌— নামী তারকাদের বিলাসবহুল বাড়ি পুড়ে ছাই হয়ে গিয়েছে। লেলিহান আগুনের কবলে বলিউড তারকা নোরা ফতেহিও (Nora Fatehi)। আতঙ্কিত প্রিয়াঙ্কা চোপড়াও (Priyanka Chopra)। সেই ভয়াবহ অভিজ্ঞতা সকলকে জানালেন অভিনেত্রীরা।

লস অ্যাঞ্জেলস এবং প্যালিসাডেসের বিধ্বংসী দাবানলে জ্বলছে গোটা শহর। জ্বলছে পুড়ে ছাই কয়েক হাজার কোটি টাকার সম্পত্তি। হলিউডের বড় বড় তারকারা প্রাণ বাচাঁতে বাড়ি ছেড়ে পালাচ্ছেন। হাজার হাজার মানুষকে ঘর ছেড়ে অন্যত্র নিরাপদ আশ্রয়ে যেতে নির্দেশ দিয়েছে সরকার। আগুনের লেলিহান শিখা ক্রমেই ছড়িয়ে পড়ছে এবং ঐতিহাসিক বেশ কিছু জায়গাও গ্রাস করে নেবে এই দাবানল। এই দাবানল নিয়ে আশঙ্কা প্রকাশ করেছেন অভিনেত্রী প্রিয়াঙ্কা চোপড়া। ইনস্টাগ্রামে এই দাবানলের একটি ভিডিয়ো পোস্ট করেছেন প্রিয়াঙ্কা চোপড়া। ইনস্টাগ্রাম স্টোরি শেয়ার করেছেন প্রিয়াঙ্কা। সেখানেই তাঁর প্রার্থনা, ‘রাতে যেন আমরা সকলে সুরক্ষিত থাকি।’ অভিনেত্রীর সংযোজন, “এই দাবানল রুখতে যাঁরা প্রথম থেকে লড়াই করছেন, তাঁদের কুর্নিশ।

সোশাল মিডিয়ায় একটি ভিডিও শেয়ার করে নোরা জানালেন তিনি এবং তাঁর টিমের সকলে লস অ্যাঞ্জেলস থেকে কোনওরকমে বেরিয়ে বিমানবন্দরে পৌঁছেছেন। সেখানকার পরিস্থিতি নিয়ে উদ্বেগ প্রকাশ করে নোরা জানালেন, “এখানে পরিস্থিতি কতটা ভয়ঙ্কর বলে বোঝাতে পারব না। বিধ্বংসী দাবানলে লস অ্যাঞ্জেলসের পরিস্থিতি মারাত্মক। জীবনে কোনওদিন এরকম পরিস্থিতির মধ্যে পড়িনি। পাঁচ মিনিট আগে আমাদের ঘর খালি করে দেওয়ার নির্দেশ দেওয়া হয়েছে। তৎক্ষণাৎ হোটেল থেকে আমার সমস্ত জিনিসপত্র গুছিয়ে নিয়ে বেরিয়ে যাই। আমি সত্যিই কোনওদিন এরকম ভয়ানক পরিস্থিতির সাক্ষী থাকিনি।” লস অ্যাঞ্জেলস থেকে দেশে ফিরতে মরিয়া নোরা ফতেহি।

&nbsp ,

View this post on Instagram

&nbsp ,

A post shared by HT City (@htcity)

আরও পড়ুন: বহুজাগতিক সংস্থার চেয়ারম্যানের বিপক্ষে সরব অভিনেত্রী দীপিকা পাড়ুকোন

দাবানলে পুড়ে গেছে এক ঝাঁক হলিউড তারকার বাড়িঘর। মার্কিন সংবাদ সংস্থা এপি এ খবর দিয়ে জানিয়েছে তারকাদের এই তালিকায় রয়েছে টম হ্যাঙ্কস থেকে শুরু করে বেন এফ্লেক্ট, জেনিফার অ্যানিস্টন,ব্র্যাডলি কুপার, প্যারিস হিল্টন,বিলি ক্রিস্টাল, ম্যান্ডি মুর ও জেমি লি প্রমূখ। কান্নায় ভেঙে পড়েছেন টম হ্যান্স থেকে শুরু করে আরো অনেকে। সাংবাদিকদের মুখোমুখি হয়ে কান্না সামলাতে পারেননি অভিনেতা জেমস উডস। শহরের অনেক জায়গায় ইতিমধ্যেই হাজারটিও বেশি বাড়ি আগুনে ভস্মিত হয়েছে। দাবানল নেভাতে আপ্রাণ চেষ্টা করছে দমকল বাহিনী। এর ফলে দেখা দিয়েছে তীব্র জলসঙ্কট। বিধ্বংসী এই আগুনে বহু হলিউড অভিনেতারা এখন ঘরহারা।

সাধারণ নাগরিকদের পাশাপাশি দাবানলের কোপে পড়েছে তারাও। দাবানলের ভয়াবহতার কারণে বহু কনসার্ট ও কর্মসূচি বাতিল হয়েছে। পিছিয়ে গেছে অস্কারের মনোনয়ন। এ মাসের ৮ থেকে ১২ তারিখ পর্যন্ত মনোনয়নের জন্য নির্দিষ্ট ছিল। তা আরও দুদিন বাড়িয়ে ১৪ জানুয়ারি করা হয়েছে। অভিনেত্রী তথা মডেল প্যারিস হিল্টন দাবানলে গৃহারা হয়ে সোশ্যাল মিডিয়ায় লিখেছেন পরিবারের সঙ্গে বসে টিভির পর্দায় নিজেদের বাড়ি পুড়তে দেখার আঘাত যেন কাউকে সইতে না হয়। এই বাড়িতেই আমি স্মৃতির ভান্ডার গড়ে তুলেছিলাম। বিধ্বস্ত সমস্ত পরিবারের প্রতি আমার সমবেদনা’।

অন্য খবর দেখুন